title: 2019 m. sausio 28 d. Tarybos sprendimas (ES, Euratomas) 2019/140, kuriuo skiriamas Europos ekonomikos ir socialinių reikalų komiteto Nyderlandų Karalystės pasiūlytas narys

text:
30.1.2019

                  LT

                  Europos Sąjungos oficialusis leidinys

                  L 26/8

         TARYBOS SPRENDIMAS (ES, Euratomas) 2019/140
         2019 m. sausio 28 d.
         kuriuo skiriamas Europos ekonomikos ir socialinių reikalų komiteto Nyderlandų Karalystės pasiūlytas narys
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 302 straipsnį,
         atsižvelgdama į Europos atominės energijos bendrijos steigimo sutartį, ypač į jos 106a straipsnį,
         atsižvelgdama į Nyderlandų vyriausybės pasiūlymą,
         atsižvelgdama į Europos Komisijos nuomonę,
         kadangi:

                     (1)

                     2015 m. rugsėjo 18 d. ir 2015 m. spalio 1 d. Taryba priėmė sprendimus (ES, Euratomas) 2015/1600 (1) ir (ES, Euratomas) 2015/1790 (2), kuriais skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d.

                     (2)

                     pasibaigus Annie VAN WEZEL kadencijai tapo laisva Europos ekonomikos ir socialinių reikalų komiteto nario vieta,

               PRIĖMĖ ŠĮ SPRENDIMĄ:

            1 straipsnis
            Likusiam dabartinės kadencijos laikui iki 2020 m. rugsėjo 20 d. Europos ekonomikos ir socialinių reikalų komiteto nariu skiriamas A. (Fredy) PELTZER, policy advisor at FNV (Federatie Nederlandse Vakbeweging / The Netherlands Trade Union Confederation).

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. sausio 28 d.

                  Tarybos vardu

                  Pirmininkas

               P. DAEA

            (1)  2015 m. rugsėjo 18 d. Tarybos sprendimas (ES, Euratomas) 2015/1600, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d. (OL L 248, 2015 9 24, p. 53).

            (2)  2015 m. spalio 1 d. Tarybos sprendimas (ES, Euratomas) 2015/1790, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d. (OL L 260, 2015 10 7, p. 23).


title: 2019 m. sausio 28 d. Tarybos sprendimas (ES) 2019/141, kuriuo skiriamas Regionų komiteto Vokietijos Federacinės Respublikos pasiūlytas pakaitinis narys

text:
30.1.2019

                  LT

                  Europos Sąjungos oficialusis leidinys

                  L 26/9

         TARYBOS SPRENDIMAS (ES) 2019/141
         2019 m. sausio 28 d.
         kuriuo skiriamas Regionų komiteto Vokietijos Federacinės Respublikos pasiūlytas pakaitinis narys
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 305 straipsnį,
         atsižvelgdama į Vokietijos vyriausybės pasiūlymą,
         kadangi:

                     (1)

                     2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.,

                     (2)

                     Mirus Ralf GEISTHARDT tapo laisva Regionų komiteto pakaitinio nario vieta,

               PRIĖMĖ ŠĮ SPRENDIMĄ:

            1 straipsnis
            Likusiam dabartinės kadencijos laikui iki 2020 m. sausio 25 d. Regionų komiteto pakaitiniu nariu skiriamas:
            Markus KURZE, Mitglied des Landtages von Sachsen-Anhalt.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. sausio 28 d.

                  Tarybos vardu

                  Pirmininkas

               P. DAEA

            (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

            (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

            (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


title: 2019 m. vasario 1 d. Valstybių narių vyriausybių atstovų sprendimas (ES, Euratomas) 2019/163, kuriuo skiriami Bendrojo Teismo teisėjai

text:
4.2.2019

                  LT

                  Europos Sąjungos oficialusis leidinys

                  L 32/5

         VALSTYBIŲ NARIŲ VYRIAUSYBIŲ ATSTOVŲ SPRENDIMAS (ES, Euratomas) 2019/163
         2019 m. vasario 1 d.
         kuriuo skiriami Bendrojo Teismo teisėjai
         EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
         atsižvelgdami į Europos Sąjungos sutartį, ypač į jos 19 straipsnį,
         atsižvelgdami į Sutartį dėl Europos Sąjungos veikimo, ypač į jos 254 ir 255 straipsnius,
         atsižvelgdami į Europos atominės energijos bendrijos steigimo sutartį, ypač į jos 106a straipsnio 1 dalį,
         kadangi:

                     (1)

                     2019 m. rugpjūčio 31 d. baigiasi dvidešimt trijų Bendrojo Teismo teisėjų kadencija. Todėl reikėtų paskirti asmenis į šias pareigas laikotarpiui nuo 2019 m. rugsėjo 1 d. iki 2025 m. rugpjūčio 31 d.;

                     (2)

                     buvo pasiūlyta pratęsti Stéphane GERVASONI, Mariyana KANCHEVA, Alexander KORNEZOV, Ulf ÖBERG, Inga REINE ir Fredrik SCHALIN kadenciją;

                     (3)

                     Be to, Protokolo Nr. 3 dėl Europos Sąjungos Teisingumo Teismo statuto su pakeitimais, padarytais Europos Parlamento ir Tarybos reglamentu (ES, Euratomas) 2015/2422 (1), 48 straipsnyje numatyta, kad nuo 2019 m. rugsėjo 1 d. Bendrąjį Teismą sudaro po du teisėjus iš kiekvienos valstybės narės. To reglamento 2 straipsnio c punkte devynių papildomų teisėjų, skiriamų nuo 2019 m. rugsėjo 1 d., kadencijos trukmė nustatoma tokiu būdu, kad jų kadencijos pabaiga sutaptų su dalies Bendrojo Teismo teisėjų pakeitimu, kuris įvyks 2022 m. rugsėjo 1 d. ir 2025 m. rugsėjo 1 d.;

                     (4)

                     buvo pasiūlytos Mirela STANCU ir Laurent TRUCHOT kandidatūros Bendrojo Teismo papildomų teisėjų pareigoms užimti;

                     (5)

                     Sutarties dėl Europos Sąjungos veikimo 255 straipsniu įsteigtas komitetas pateikė nuomonę dėl Stéphane GERVASONI, Mariyana KANCHEVA, Alexander KORNEZOV, Ulf ÖBERG, Inga REINE, Fredrik SCHALIN, Mirela STANCU ir Laurent TRUCHOT tinkamumo eiti Bendrojo Teismo teisėjų pareigas,

               PRIĖMĖ ŠĮ SPRENDIMĄ:

            1 straipsnis

               1.   Laikotarpiui nuo 2019 m. rugsėjo 1 d. iki 2025 m. rugpjūčio 31 d. Bendrojo Teismo teisėjais skiriami:

                           —

                           Stéphane GERVASONI,

                           —

                           Mariyana KANCHEVA,

                           —

                           Alexander KORNEZOV,

                           —

                           Ulf ÖBERG,

                           —

                           Inga REINE,

                           —

                           Fredrik SCHALIN,

                           —

                           Laurent TRUCHOT.

               2.   Laikotarpiui nuo 2019 m. rugsėjo 1 d. iki 2022 m. rugpjūčio 31 d. Bendrojo Teismo teisėja skiriama Mirela STANCU.

            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

            Priimta Briuselyje 2019 m. vasario 1 d.

                  Pirmininkė

               L. ODOBESCU

            (1)  2015 m. gruodžio 16 d. Europos Parlamento ir Tarybos reglamentas (ES, Euratomas) 2015/2422, kuriuo iš dalies keičiamas Protokolas Nr. 3 dėl Europos Sąjungos Teisingumo Teismo statuto (OL L 341, 2015 12 24, p. 14).


title: 2019 m. vasario 18 d. Tarybos sprendimas (BUSP) 2019/284, kuriuo iš dalies keičiamas Sprendimas 2011/101/BUSP dėl ribojamųjų priemonių Zimbabvei

text:
19.2.2019

                  LT

                  Europos Sąjungos oficialusis leidinys

                  L 47/38

         TARYBOS SPRENDIMAS (BUSP) 2019/284
         2019 m. vasario 18 d.
         kuriuo iš dalies keičiamas Sprendimas 2011/101/BUSP dėl ribojamųjų priemonių Zimbabvei
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2011 m. vasario 15 d. Taryba priėmė Sprendimą 2011/101/BUSP (1);

                     (2)

                     Taryba, atsižvelgdama į politinę padėtį Zimbabvėje, atliko Sprendimo 2011/101/BUSP peržiūrą;

                     (3)

                     todėl ribojamųjų priemonių galiojimas turėtų būti pratęstas iki 2020 m. vasario 20 d. Taryba turėtų nuolat jas peržiūrėti atsižvelgdama į politinius ir saugumo pokyčius Zimbabvėje;

                     (4)

                     ribojamųjų priemonių galiojimas turėtų būti pratęstas penkių asmenų ir vieno subjekto, ir panaikintas dviejų asmenų, nurodytų Sprendimo 2011/101/BUSP I priede, atžvilgiu. Ribojamųjų priemonių galiojimo sustabdymas turėtų būti pratęstas trijų asmenų, išvardytų Sprendimo 2011/101/BUSP II priede, atžvilgiu;

                     (5)

                     Sprendimas 2011/101/BUSP turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

            1 straipsnis
            Sprendimas 2011/101/BUSP iš dalies keičiamas taip:

                        1.

                        10 straipsnis pakeičiamas taip:

                           „10 straipsnis

                              1.   Šis sprendimas įsigalioja jo priėmimo dieną.

                              2.   Šis sprendimas taikomas iki 2020 m. vasario 20 d.

                              3.   4 straipsnio 1 dalyje ir 5 straipsnio 1 bei 2 dalyse nurodytų priemonių tiek, kiek jos taikomos II priede išvardytiems asmenims, galiojimas sustabdomas iki 2020 m. vasario 20 d.

                              4.   Šis sprendimas nuolat peržiūrimas ir atitinkamai atnaujinamas arba iš dalies keičiamas, jei Taryba mano, kad jo tikslai nebuvo pasiekti.“

                        2.

                        I priedas iš dalies keičiamas taip, kaip nurodyta šio sprendimo I priede.

                        3.

                        II priedas iš dalies keičiamas taip, kaip nurodyta šio sprendimo II priede.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Priimta Briuselyje 2019 m. vasario 18 d.

                  Tarybos vardu

                  Pirmininkė

               F. MOGHERINI

            (1)  2011 m. vasario 15 d. Tarybos sprendimas 2011/101/BUSP dėl ribojamųjų priemonių Zimbabvei (OL L 42, 2011 2 16, p. 6).

            I PRIEDAS

                        1.

                        Sprendimo 2011/101/BUSP I priede pateiktas su toliau nurodytu asmeniu susijęs įrašas pakeičiamas šiuo įrašu:

                                    Vardas, pavardė (ir kiti vardai)

                                    Tapatybės informacija

                                    Įtraukimo į sąrašą priežastys

                                    „2.

                                    Mugabe, Grace

                                    Gimusi 1965 m. liepos 23 d.
                                    Paso Nr. AD001159.
                                    Identifikavimo Nr. 63–646650Q70.

                                    Buvusi ZANU-PF (Zimbabvės Afrikos nacionalinės sąjungos (Patriotinio fronto)) moterų lygos sekretorė, dalyvavusi veikloje, kuria šiurkščiai pažeidžiami demokratijos, pagarbos žmogaus teisėms ir teisinės valstybės principai. 2002 m. užgrobė ūkį Iron Mask Estate; įtariama neteisėtai gavusi daug pelno iš deimantų kasybos.“

                        2.

                        Sprendimo 2011/101/BUSP I priede išbraukiami šie įrašai:

                                    „3.

                                    Bonyongwe, Happyton Mabhuya

                                    4.

                                    Chihuri, Augustine“.

            II PRIEDAS
            Sprendimo 2011/101/BUSP II priede išbraukiami šie įrašai:

                           „1.

                           Bonyongwe, Happyton Mabhuya

                           2.

                           Chihuri, Augustine“.


title: 2019 m. kovo 5 d. Tarybos sprendimas (ES) 2019/377, kuriuo skiriamas Regionų komiteto Vengrijos pasiūlytas narys ir Vengrijos pasiūlytas pakaitinis narys

text:
8.3.2019

                  LT

                  Europos Sąjungos oficialusis leidinys

                  L 68/14

         TARYBOS SPRENDIMAS (ES) 2019/377
         2019 m. kovo 5 d.
         kuriuo skiriamas Regionų komiteto Vengrijos pasiūlytas narys ir Vengrijos pasiūlytas pakaitinis narys
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 305 straipsnį,
         atsižvelgdama į Vengrijos Vyriausybės pasiūlymą,
         kadangi:

                     (1)

                     2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

                     (2)

                     pasibaigus László Lóránt dr. KERESZTES kadencijai tapo laisva Regionų komiteto nario vieta;

                     (3)

                     pasibaigus Sándor KOVÁCS kadencijai tapo laisva pakaitinio nario vieta,

               PRIĖMĖ ŠĮ SPRENDIMĄ:

            1 straipsnis
            Likusiam dabartinės kadencijos laikui iki 2020 m. sausio 25 d. į Regionų komitetą skiriami:

                        a)

                        nariu:

                                    —

                                    József KÓBOR, Representative of Local Government of Pécs with county rights,

                              ir

                        b)

                        pakaitiniu nariu:

                                    —

                                    Nándor SKUCZI, Chair of the Municipality of Nógrád County.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. kovo 5 d.

                  Tarybos vardu

                  Pirmininkė

               G.L. GAVRILESCU

            (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

            (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

            (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


title: 2019 m. kovo 5 d. Tarybos sprendimas (ES) 2019/378, kuriuo skiriamas Regionų komiteto Austrijos Respublikos pasiūlytas narys

text:
8.3.2019

                  LT

                  Europos Sąjungos oficialusis leidinys

                  L 68/15

         TARYBOS SPRENDIMAS (ES) 2019/378
         2019 m. kovo 5 d.
         kuriuo skiriamas Regionų komiteto Austrijos Respublikos pasiūlytas narys
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 305 straipsnį,
         atsižvelgdama į Austrijos Vyriausybės pasiūlymą,
         kadangi:

                     (1)

                     2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.

                     (2)

                     pasibaigus Michael STRUGL kadencijai tapo laisva Regionų komiteto nario vieta,

               PRIĖMĖ ŠĮ SPRENDIMĄ:

            1 straipsnis
            Likusiam dabartinės kadencijos laikui iki 2020 m. sausio 25 d. Regionų komiteto nariu skiriamas:

                        —

                        Markus ACHLEITNER, Mitglied der oberösterreichischen Landesregierung.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. kovo 5 d.

                  Tarybos vardu

                  Pirmininkė

               G.L. GAVRILESCU

            (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

            (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

            (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


title: 2019 m. gegužės 13 d. Tarybos sprendimas (ES) 2019/810, kuriuo skiriamas Regionų komiteto Švedijos Karalystės pasiūlytas narys

text:
21.5.2019

                  LT

                  Europos Sąjungos oficialusis leidinys

                  L 133/11

         TARYBOS SPRENDIMAS (ES) 2019/810
         2019 m. gegužės 13 d.
         kuriuo skiriamas Regionų komiteto Švedijos Karalystės pasiūlytas narys
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 305 straipsnį,
         atsižvelgdama į Švedijos Vyriausybės pasiūlymą,
         kadangi:

                     (1)

                     2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.2015 m. liepos 20 d. Tarybos sprendimu (ES) 2015/1203 (4) vietoj Monalisa NORMANN nariu buvo paskirtas Joakim LARSSON. 2017 m. lapkričio 30 d. Tarybos sprendimu (ES) 2017/2237 (5) vietoj Joakim LARSSON nare buvo paskirta Agneta GRANSTRÖM.

                     (2)

                     pasibaigus Agneta GRANSTRÖM kadencijai tapo laisva Regionų komiteto nario vieta,

               PRIĖMĖ ŠĮ SPRENDIMĄ:

            1 straipsnis
            Likusiam dabartinės kadencijos laikui iki 2020 m. sausio 25 d. Regionų komiteto nariu skiriama:

                        —

                        Märta STENEVI, Malmö kommun.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. gegužės 13 d.

                  Tarybos vardu

                  Pirmininkė

               F. MOGHERINI

            (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

            (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

            (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).

            (4)  2015 m. liepos 20 d. Tarybos sprendimas (ES) 2015/1203, kuriuo skiriami Regionų komiteto Švedijai atstovaujantys trys nariai ir Švedijai atstovaujantys šeši pakaitiniai nariai (OL L 195, 2015 7 23, p. 44).

            (5)  2017 m. lapkričio 30 d. Tarybos sprendimas (ES) 2017/2237, kuriuo skiriami du Regionų komiteto Švedijos Karalystės pasiūlyti nariai (OL L 320, 2017 12 6, p. 10).


title: 2019 m. gegužės 13 d. Tarybos sprendimas (ES) 2019/811, kuriuo skiriamas Regionų komiteto Italijos Respublikos pasiūlytas narys

text:
21.5.2019

                  LT

                  Europos Sąjungos oficialusis leidinys

                  L 133/12

         TARYBOS SPRENDIMAS (ES) 2019/811
         2019 m. gegužės 13 d.
         kuriuo skiriamas Regionų komiteto Italijos Respublikos pasiūlytas narys
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 305 straipsnį,
         atsižvelgdama į Italijos Vyriausybės pasiūlymą,
         kadangi:

                     (1)

                     2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.2018 m. spalio 16 d. Tarybos sprendimu (ES) 2018/1574 (4) vietoj Luciano D'ALFONSO nariu buvo paskirtas Giovanni LOLLI.

                     (2)

                     pasibaigus Giovanni LOLLI kadencijai tapo laisva Regionų komiteto nario vieta,

               PRIĖMĖ ŠĮ SPRENDIMĄ:

            1 straipsnis
            Likusiam dabartinės kadencijos laikui iki 2020 m. sausio 25 d. Regionų komiteto nariu skiriamas:

                        —

                        Marco MARSILIO, Presidente della Regione Abruzzo.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. gegužės 13 d.

                  Tarybos vardu

                  Pirmininkė

               F. MOGHERINI

            (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

            (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

            (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).

            (4)  2018 m. spalio 16 d. Tarybos sprendimas (ES) 2018/1574, kuriuo skiriamas Regionų komiteto Italijos Respublikos pasiūlytas narys (OL L 262, 2018 10 19, p. 60).


title: 2019 m. gegužės 14 d. Tarybos sprendimas (ES) 2019/812 dėl pozicijos, kurios Europos Sąjungos vardu turi būti laikomasi Amerikos tropinių tunų komisijoje (IATTC) ir Susitarimo dėl tarptautinės delfinų apsaugos programos šalių susitikime, kuriuo panaikinamas 2014 m. birželio 12 d. sprendimas dėl pozicijos, kurios Sąjungos vardu turi būti laikomasi IATTC

text:
21.5.2019

                  LT

                  Europos Sąjungos oficialusis leidinys

                  L 133/13

         TARYBOS SPRENDIMAS (ES) 2019/812
         2019 m. gegužės 14 d.
         dėl pozicijos, kurios Europos Sąjungos vardu turi būti laikomasi Amerikos tropinių tunų komisijoje (IATTC) ir Susitarimo dėl tarptautinės delfinų apsaugos programos šalių susitikime, kuriuo panaikinamas 2014 m. birželio 12 d. sprendimas dėl pozicijos, kurios Sąjungos vardu turi būti laikomasi IATTC
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:

                     (1)

                     Tarybos sprendimu 2006/539/EB (1) Sąjunga sudarė Konvenciją dėl Amerikos tropinių tunų komisijos, įsteigtos 1949 m. Jungtinių Amerikos Valstijų ir Kosta Rikos Respublikos konvencija, stiprinimo (Antigvos konvencija) (2), kuria įsteigta Amerikos tropinių tunų komisija (IATTC);

                     (2)

                     IATTC yra atsakinga už žvejybos išteklių valdymą ir išsaugojimą Antigvos konvencijos rajone. IATTC priima žuvų išteklių, kuriems taikoma ta konvencija, išsaugojimo ir valdymo priemones, kuriomis siekiama užtikrinti ilgalaikį tų išteklių išsaugojimą ir tausų jų naudojimą. Tokios priemonės gali tapti privalomos Sąjungai;

                     (3)

                     Tarybos sprendimu 2005/938/EB (3) Sąjunga patvirtino Susitarimą dėl Tarptautinės delfinų apsaugos programos (AIDCP) (4), kuriuo įsteigtas AIDCP šalių susitikimas. Antigvos konvencijos XIV straipsnyje nustatyta, kad IATTC atlieka svarbų vaidmenį koordinuojant AIDCP įgyvendinimą ir įgyvendinant pagal AIDCP priimtas priemones. IATTC yra AIDCP sekretoriatas;

                     (4)

                     AIDCP šalių susitikimas yra AIDCP įsteigtas organas siekiant palaipsniui mažinti atsitiktinės delfinų žūties atvejų, pasitaikančių gaubiamaisiais tinklais Antigvos konvencijos rajone žvejojant tunus, skaičių, kol jis priartės prie nulio. AIDCP šalių susitikimas priima sprendimus dėl ilgalaikio jūrų biologinių išteklių, susijusių su tunų žvejyba gaubiamaisiais tinklais Antigvos konvencijos rajone, tvarumo. Tokios priemonės gali tapti privalomos Sąjungai;

                     (5)

                     Europos Parlamento ir Tarybos reglamente (ES) Nr. 1380/2013 (5) nustatyta, kad Sąjunga turi užtikrinti, kad žvejybos ir akvakultūros veikla ilguoju laikotarpiu būtų aplinkosauginiu požiūriu tvari ir būtų valdoma tokiu būdu, kuris dera su tikslais užtikrinti naudą ekonominėje, socialinėje ir užimtumo srityse ir padėti užtikrinti maisto tiekimą. Jame taip pat nustatyta, kad Sąjunga žuvininkystės valdymui turi taikyti atsargumo principą ir siekti užtikrinti, kad jūrų biologiniai ištekliai būtų naudojami taip, kad atkurti ir išlaikyti žvejojamų rūšių populiacijų dydžiai viršytų dydžius, kuriais gali būti užtikrintas didžiausias galimas tausios žvejybos laimikis. Be to, tame reglamente nustatyta, kad Sąjunga turi imtis patikimiausiomis turimomis mokslinėmis rekomendacijomis grindžiamų išteklių valdymo ir išsaugojimo priemonių, remti mokslinių žinių ir rekomendacijų plėtojimą, laipsniškai panaikinti žuvų išmetimo į jūrą praktiką ir skatinti taikyti tokius žvejybos metodus, kuriais prisidedama prie selektyvesnės žvejybos ir padedama vengti nepageidaujamos priegaudos bei kiek įmanoma ją sumažinti, taip pat vykdyti žvejybą, kuria daromas mažas poveikis jūrų ekosistemoms ir žvejybos ištekliams. Reglamente (ES) Nr. 1380/2013 taip pat pabrėžta, kad Sąjunga tų tikslų ir principų turi laikytis žuvininkystės išorės santykiuose;

                     (6)

                     kaip teigiama Sąjungos vyriausiojo įgaliotinio užsienio reikalams ir saugumo politikai ir Europos Komisijos bendrame komunikate „Tarptautinis vandenynų valdymas. Mūsų vandenynų darnaus valdymo darbotvarkė“ ir Tarybos išvadose dėl to bendro komunikato, pagrindinis Sąjungos veiksmų tuose forumuose siekis – skatinti įgyvendinti priemones, kuriomis remiamas ir didinamas regioninių žvejybos valdymo organizacijų veiksmingumas ir prireikus gerinamas jų valdymas;

                     (7)

                     Komisijos komunikate Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Europinė plastikų žiedinėje ekonomikoje strategija“ nurodytos konkrečios priemonės plastiko kiekiui ir jūros taršai mažinti, taip pat mažinti jūroje prarandamų ar paliekamų žvejybos įrankių kiekį;

                     (8)

                     tikslinga nustatyti poziciją, kurios Sąjungos vardu turi būti laikomasi IATTC posėdžiuose ir AIDCP šalių susitikime 2019–2023 m., nes IATTC priimtos išteklių išsaugojimo ir vykdymo užtikrinimo priemonės ir AIDCP šalių susitikimo priimti sprendimai bus privalomi Sąjungai ir gali labai paveikti Sąjungos teisės aktų, būtent Tarybos reglamentų (EB) Nr. 1005/2008 (6) ir (EB) Nr. 1224/2009 (7) bei Europos Parlamento ir Tarybos reglamento (ES) 2017/2403 (8), turinį;

                     (9)

                     dabartinė pozicija, kurios Sąjungos vardu turi būti laikomasi IATTC posėdžiuose, yra nustatyta 2014 m. birželio 12 d. Tarybos sprendimu dėl pozicijos, kurios Sąjungos vardu turi būti laikomasi IATTC. Tą sprendimą tikslinga panaikinti ir pakeisti nauju sprendimu, kuris apimtų 2019–2023 m. laikotarpį;

                     (10)

                     atsižvelgiant į kintantį Antigvos konvencijos rajono žvejybos išteklių pobūdį ir dėl jo kylantį poreikį Sąjungos pozicijoje atsižvelgti į naujus pokyčius, įskaitant naują mokslinę ir kitą susijusią informaciją, pateiktą prieš IATTC posėdžius ir AIDCP šalių susitikimą arba per juos, laikantis Europos Sąjungos sutarties 13 straipsnio 2 dalyje nustatyto lojalaus Sąjungos institucijų bendradarbiavimo principo, turėtų būti nustatytos 2019–2023 m. taikytinos kasmetinio Sąjungos pozicijos tikslinimo procedūros,

               PRIĖMĖ ŠĮ SPRENDIMĄ:

            1 straipsnis
            Pozicija, kurios Sąjungos vardu turi būti laikomasi Amerikos tropinių tunų komisijos (IATTC) posėdžiuose ir Susitarimo dėl tarptautinės delfinų apsaugos programos (AIDCP) šalių susitikime, yra išdėstyta I priede.

            2 straipsnis
            Pozicija, kurios Sąjungos vardu turi būti laikomasi IATTC posėdžiuose ir AIDCP šalių susitikime, kasmet tikslinama laikantis II priedo.

            3 straipsnis
            I priede nustatytą Sąjungos poziciją įvertina ir prireikus ne vėliau kaip iki 2024 m. metinio IATTC posėdžio patikslina Taryba, remdamasi Komisijos pasiūlymu.

            4 straipsnis
            2014 m. birželio 12 d. Tarybos sprendimas dėl pozicijos, kurios Europos Sąjungos vardu turi būti laikomasi Amerikos tropinių tunų komisijoje (IATTC), panaikinamas.

            5 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. gegužės 14 d.

                  Tarybos vardu

                  Pirmininkas

               P. DAEA

            (1)  2006 m. gegužės 22 d. Tarybos sprendimas 2006/539/EB dėl Konvencijos dėl 1949 m. Jungtinių Amerikos Valstijų ir Kosta Rikos Respublikos konvencija sudarytos Amerikos tropinių tunų komisijos stiprinimo sudarymo Europos bendrijos vardu (OL L 224, 2006 8 16, p. 22).

            (2)  OL L 224, 2006 8 16, p. 24.

            (3)  2005 m. gruodžio 8 d. Tarybos sprendimas 2005/938/EB dėl Susitarimo dėl tarptautinės delfinų apsaugos programos patvirtinimo Europos bendrijos vardu (OL L 348, 2005 12 30, p. 26).

            (4)  OL L 348, 2005 12 30, p. 28.

            (5)  2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).

            (6)  2008 m. rugsėjo 29 d. Tarybos reglamentas (EB) Nr. 1005/2008, nustatantis Bendrijos sistemą, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti, iš dalies keičiantis reglamentus (EEB) Nr. 2847/93, (EB) Nr. 1936/2001 ir (EB) Nr. 601/2004 bei panaikinantis reglamentus (EB) Nr. 1093/94 ir (EB) Nr. 1447/1999 (OL L 286, 2008 10 29, p. 1).

            (7)  2009 m. lapkričio 20 d. Tarybos reglamentas (EB) Nr. 1224/2009, nustatantis Sąjungos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantis reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantis reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (OL L 343, 2009 12 22, p. 1).

            (8)  2017 m. gruodžio 12 d. Europos Parlamento ir Tarybos reglamentas (ES) 2017/2403 dėl tvaraus išorės žvejybos laivynų valdymo, kuriuo panaikinamas Tarybos reglamentas (EB) Nr. 1006/2008 (OL L 347, 2017 12 28, p. 81).

            I PRIEDAS

               Pozicija, kurios Sąjungos vardu turi būti laikomasi Amerikos tropinių tunų komisijoje (IATTC) ir Susitarimo dėl tarptautinės delfinų apsaugos programos (AIDCP) šalių susitikime

            1.   PRINCIPAI
            Amerikos tropinių tunų komisijos ir AIDCP šalių susitikimo kontekste Sąjunga:

                        a)

                        veikia vadovaudamasi Sąjungos tikslais ir principais, įgyvendinamais vykdant bendrą žuvininkystės politiką, visų pirma taikydama atsargumo principą ir orientuodamasi į Reglamento (ES) Nr. 1380/2013 2 straipsnio 2 dalyje išdėstytus tikslus, susijusius su didžiausiu galimu tausios žvejybos laimikiu, kad paskatintų ekosisteminio žuvininkystės valdymo metodo taikymą, kad būtų vengiama nepageidaujamos priegaudos ir siekiama kiek įmanoma ją sumažinti, kad laipsniškai būtų panaikinta laimikio išmetimo į jūrą praktika ir kuo labiau sumažintas žvejybos veiklos poveikis jūrų ekosistemoms ir jų buveinėms, taip pat skatindama ekonomiškai gyvybingą ir konkurencingą Sąjungos žuvininkystę, kad būtų užtikrinamas tinkamas nuo žvejybos veiklos priklausančių asmenų pragyvenimo lygis ir atsižvelgiama į vartotojų interesus;

                        b)

                        siekia, kad į IATTC ir AIDCP priemonių rengimo etapą būtų tinkamai įtraukti suinteresuotieji subjektai, ir užtikrina, kad IATTC ir AIDCP šalių susitikime priimamos priemonės atitiktų atitinkamai Antigvos konvenciją ir AIDCP susitarimą;

                        c)

                        užtikrina, kad IATTC ir AIDCP šalių susitikime priimamos priemonės atitiktų tarptautinę teisę, visų pirma 1982 m. JT jūrų teisės konvencijos, 1995 m. JT susitarimo dėl vienos valstybės ribas viršijančių žuvų išteklių ir toli migruojančių žuvų išteklių išsaugojimo bei valdymo, 1993 m. Susitarimo dėl skatinimo žvejybos laivams atviroje jūroje laikytis tarptautinių išsaugojimo ir valdymo priemonių, taip pat Maisto ir žemės ūkio organizacijos 2009 m. Susitarimo dėl uosto valstybės priemonių nuostatas;

                        d)

                        skatina laikytis pozicijų, derančių su to paties rajono regioninių žvejybos valdymo organizacijų (RŽVO) geriausia patirtimi;

                        e)

                        siekia suderinamumo ir sinergijos su Sąjungos įgyvendinama politika, kuri yra dvišalių žuvininkystės santykių su trečiosiomis valstybėmis dalis, ir užtikrina derėjimą su savo kitų sričių politika, visų pirma išorės santykių, užimtumo, aplinkos, prekybos, vystymosi, mokslinių tyrimų ir inovacijų politika;

                        f)

                        užtikrina, kad būtų laikomasi Sąjungos tarptautinių įsipareigojimų;

                        g)

                        laikosi 2012 m. kovo 19 d. Tarybos išvadų dėl Komisijos komunikato dėl bendros žuvininkystės politikos išorės aspekto (1);

                        h)

                        siekia užtikrinti vienodas sąlygas Sąjungos laivynui IATTC konvencijos rajone remiantis tais pačiais principais ir standartais, kokie taikomi pagal Sąjungos teisę, ir skatinti vienodą tų principų ir standartų įgyvendinimą;

                        i)

                        laikosi Tarybos išvadų (2) dėl Sąjungos vyriausiojo įgaliotinio užsienio reikalams ir saugumo politikai ir Europos Komisijos bendro komunikato „Tarptautinis vandenynų valdymas. Mūsų vandenynų darnaus valdymo darbotvarkė“ (3) ir skatina įgyvendinti priemones, kuriomis remiamas ir didinamas IATTC ir AIDCP efektyvumas ir, kai aktualu, gerinamas jos valdymas bei veiksmingumas (visų pirma mokslo, reikalavimų laikymosi, skaidrumo ir sprendimų priėmimo srityse), taip prisidedant prie visų darnaus vandenynų valdymo aspektų;

                        j)

                        skatina RŽVO veiklos ir veiklos pagal regionines jūrų konvencijas koordinavimą ir, kai tikslinga, bendradarbiavimą su pasaulinėmis organizacijomis, jei taikytina, pagal jų įgaliojimus;

                        k)

                        skatina koordinavimą ir bendradarbiavimą su kitomis tunų RŽVO bendro intereso klausimais, visų pirma atnaujinant vadinamąjį Kobės procesą, susijusį su tunų RŽVO, ir pradedant jį taikyti visoms RŽVO.

                  2.   GAIRĖS
            Kai tikslinga, Sąjunga stengiasi skatinti, kad IATTC ir AIDCP priimtų šias priemones:

                        a)

                        Antigvos konvencijos rajone taikytinas žvejybos išteklių išsaugojimo ir valdymo priemones, pagrįstas patikimiausiomis turimomis mokslinėmis rekomendacijomis, įskaitant IATTC reguliuojamiems gyviesiems jūrų biologiniams ištekliams taikomus bendrus leidžiamus sužvejoti kiekius (BLSK) ir kvotas arba žvejybos pastangų reguliavimo priemones, kuriomis ne vėliau kaip 2020 m. būtų pasiektas arba išlaikytas didžiausią galimą tausios žvejybos laimikį užtikrinantis naudojimo lygis. Prireikus į tas išteklių išsaugojimo ir valdymo priemones įtraukiamos specialiosios peržvejojamiems ištekliams skirtos priemonės, siekiant žvejybos pastangas suderinti su turimomis žvejybos galimybėmis;

                        b)

                        priemones, padedančias Konvencijos rajone užkirsti kelią neteisėtai, nedeklaruojamai ir nereglamentuojamai (NNN) žvejybai, atgrasyti nuo jos ir ją panaikinti, įskaitant NNN žvejybą vykdančių laivų sąrašo sudarymą;

                        c)

                        priemones, kuriomis siekiama sustiprinti žuvininkystės mokslinių duomenų rinkimą ir skatinti geresnį pramonės subjektų ir mokslininkų bendradarbiavimą;

                        d)

                        Antigvos konvencijos rajone taikytinas stebėsenos, kontrolės ir priežiūros priemones, įskaitant uosto valstybės priemones ir laivų stebėjimo sistemos stiprinimo priemones, kad būtų užtikrintas kontrolės veiksmingumas ir IATTC priimtų priemonių laikymasis;

                        e)

                        priemones, skirtas neigiamam žvejybos poveikiui jūrų biologinei įvairovei ir jūrų ekosistemoms bei jų buveinėms sumažinti, įskaitant priemones, kuriomis siekiama sumažinti jūros taršą ir užkirsti kelią plastiko išmetimui į jūrą bei sumažinti jūroje esančio plastiko poveikį jūrų biologinei įvairovei ir ekosistemoms, taip pat Antigvos konvencijos rajone taikytinas pažeidžiamų jūrų ekosistemų apsaugos priemones, atitinkančias Jungtinių Tautų Generalinės Asamblėjos rezoliucijas, ir priemones, padėsiančias išvengti nepageidaujamos priegaudos (visų pirma, pažeidžiamų jūrų gyvūnų rūšių) bei kiek įmanoma ją sumažinti ir laipsniškai panaikinti laimikio išmetimo į jūrą praktiką;

                        f)

                        priemones, kuriomis siekiama valdyti žuvų suburiamųjų įrenginių (ŽSĮ) naudojimą, visų pirma pagerinti duomenų rinkimą, tiksliai įvertinti, sekti ir stebėti ŽSĮ naudojimą, sumažinti jų poveikį pažeidžiamiems tunų ištekliams, sušvelninti galimą poveikį tikslinėms ir netikslinėms rūšims, taip pat ekosistemai;

                        g)

                        priemones, kuriomis siekiama sumažinti paliktų, prarastų ar kitaip į vandenyną išmestų žvejybos įrankių poveikį ir sudaryti palankias sąlygas tokiems įrankiams identifikuoti ir ištraukti, ir sumažinti į jūrą išmetamų šiukšlių kiekį;

                        h)

                        priemones, kuriomis siekiama sustiprinti atitikties stebėsenos sistemą organizacijoje ir užtikrinti veiksmingus tolesnius vėliavos valstybių veiksmus sprendžiant neatitikties klausimus;

                        i)

                        priemones, kuriomis siekiama uždrausti žvejybą, kurios vienintelis tikslas – rinkti ryklių pelekus, ir reikalauti, kad visi iškraunami rykliai būtų su visais nepašalintais pelekais;

                        j)

                        kai tikslinga, bendrus požiūrius su kitomis RŽVO, visų pirma dalyvaujančiomis valdant žvejybą tame pačiame rajone;

                        k)

                        papildomas technines priemones, grindžiamas IATTC ir AIDCP šalių susitikimo organų ir darbo grupių rekomendacijomis;

                        l)

                        priemones, skirtas palaipsniui mažinti atsitiktinės delfinų žūties atvejus, pasitaikančius gaubiamaisiais tinklais žvejojant tunus, skaičių, kol jis priartės prie nulio, ir reguliariai atlikti delfinų populiacijos vertinimus;

                        m)

                        kai tikslinga ir kiek tai leidžiama pagal atitinkamus steigiamuosius dokumentus, rekomendacijas, kuriomis būtų skatinama įgyvendinti Tarptautinės darbo organizacijos konvenciją dėl darbo žvejybos sektoriuje;

                        n)

                        priemones, kuriomis siekiama užtikrinti organizacijos veiksmingumą, įskaitant reguliarią organizacijos veiklos rezultatų peržiūrą.

               (1)  7087/12 REV 1 ADD 1 COR 1.

               (2)  7348/1/17 REV 1, 2017 3 24.

               (3)  JOIN(2016) 49 final, 2016 11 10.

            II PRIEDAS

               Kasmetinis pozicijos, kurios Sąjunga turi laikytis Amerikos tropinių tunų komisijos posėdžiuose ir Susitarimo dėl tarptautinės delfinų apsaugos programos šalių susitikime, tikslinimas

            Prieš kiekvieną IATTC posėdį ir AIDCP šalių susitikimą, sušaukiamus sprendimams, turėsiantiems Sąjungai teisinę galią, priimti, imamasi veiksmų, būtinų siekiant, kad pozicijoje, kuri bus pareikšta Sąjungos vardu, būtų atsižvelgta į Komisijai pateiktą naujausią mokslinę ir kitą susijusią informaciją, laikantis I priede išdėstytų principų ir gairių.
            Šiuo tikslu ir remdamasi ta informacija Komisija, likus pakankamai laiko iki kiekvieno IATTC posėdžio ir AIDCP šalių susitikimo, perduoda Tarybai rašytinį dokumentą, kuriame išdėstoma išsami informacija apie siūlomą Sąjungos pozicijos patikslinimą, kad būtų apsvarstyti ir patvirtinti pozicijos, kuri bus pareikšta Sąjungos vardu, elementai.
            Jei IATTC posėdžio arba AIDCP šalių susitikimo metu neįmanoma susitarti, įskaitant vietoje, kad Sąjungos pozicijoje būtų atsižvelgta į naujus elementus, klausimas perduodamas Tarybai arba jos parengiamiesiems organams.


title: 2019 m. gegužės 17 d. Tarybos sprendimas (ES) 2019/813 dėl pozicijos, kurios Europos Sąjungos vardu turi būti laikomasi Tarptautinėje javų taryboje, dėl 1995 m. Prekybos javais konvencijos galiojimo pratęsimo

text:
21.5.2019

                  LT

                  Europos Sąjungos oficialusis leidinys

                  L 133/19

         TARYBOS SPRENDIMAS (ES) 2019/813
         2019 m. gegužės 17 d.
         dėl pozicijos, kurios Europos Sąjungos vardu turi būti laikomasi Tarptautinėje javų taryboje, dėl 1995 m. Prekybos javais konvencijos galiojimo pratęsimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:

                     (1)

                     Tarybos sprendimu 96/88/EB (1) Sąjunga priėmė 1995 m. Prekybos javais konvenciją (toliau – Konvencija), kuri įsigaliojo 1995 m. liepos 1 d.; Konvencija buvo sudaryta trejiems metams;

                     (2)

                     pagal Konvencijos 33 straipsnį Tarptautinė javų taryba kiekvieną kartą gali pratęsti Konvencijos galiojimą ne ilgesniu kaip dvejų metų laikotarpiu. Nuo Konvencijos priėmimo ji buvo reguliariai pratęsiama papildomais dvejų metų laikotarpiais. Paskutinį kartą Konvencija buvo pratęsta 2017 m. birželio 5 d. Tarptautinės javų tarybos sprendimu (2), ir galioja iki 2019 m. birželio 30 d.;

                     (3)

                     savo 49-ojoje sesijoje, įvyksiančioje 2019 m. birželio 10 d., Tarptautinė grūdų taryba spręs dėl Konvencijos galiojimo pratęsimo nuo 2019 m. liepos 1 d. dar vienu ne ilgesniu kaip dvejų metų laikotarpiu;

                     (4)

                     Konvencijos galiojimo pratęsimas atitinka Sąjungos interesus, todėl tikslinga nustatyti poziciją, kurios Sąjungos vardu turi būti laikomasi 49-ojoje Tarptautinės grūdų tarybos sesijoje,

               PRIĖMĖ ŠĮ SPRENDIMĄ:

            1 straipsnis
            Pozicija, kurios Sąjungos vardu turi būti laikomasi 49-ojoje Tarptautinės grūdų tarybos sesijoje, yra balsuoti už 1995 m. Prekybos javais konvencijos galiojimo pratęsimą nuo 2019 m. liepos 1 d. dar vienu ne ilgesniu kaip dvejų metų laikotarpiu.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. gegužės 17 d.

                  Tarybos vardu

                  Pirmininkas

               E.O. TEODOROVICI

            (1)  1995 m. gruodžio 19 d. Tarybos sprendimas 96/88/ΕΒ dėl Europos bendrijos Prekybos javais konvencijos ir Pagalbos maistu konvencijos, sudarančių 1995 m. Tarptautinį susitarimą dėl javų, patvirtinimo (OL L 21, 1996 1 27, p. 47).

            (2)  Informacija dėl 1995 m. Prekybos javais konvencijos galiojimo pratęsimo (OL L 12, 2018 1 17, p. 1).


title: 2018 m. birželio 26 d. Tarybos sprendimas (ES) 2018/1152 dėl Europos Sąjungos ir Kinijos Liaudies Respublikos Vyriausybės susitarimo dėl tam tikrų oro susisiekimo paslaugų aspektų pasirašymo Sąjungos vardu

text:
21.8.2018

                  LT

                  Europos Sąjungos oficialusis leidinys

                  L 210/1

         TARYBOS SPRENDIMAS (ES) 2018/1152
         2018 m. birželio 26 d.
         dėl Europos Sąjungos ir Kinijos Liaudies Respublikos Vyriausybės susitarimo dėl tam tikrų oro susisiekimo paslaugų aspektų pasirašymo Sąjungos vardu
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 5 dalimi,
         atsižvelgdama į Europos Komisijos pasiūlymą,
         kadangi:

                     (1)

                     2003 m. birželio 5 d. sprendimu Taryba įgaliojo Komisiją pradėti derybas su trečiosiomis valstybėmis dėl tam tikrų nuostatų galiojančiuose dvišaliuose susitarimuose pakeitimo Sąjungos lygmens susitarimu;

                     (2)

                     Komisija Sąjungos vardu vedė derybas su Kinijos Liaudies Respublikos Vyriausybe dėl susitarimo dėl tam tikrų oro susisiekimo paslaugų aspektų (toliau – „Susitarimas“). 2017 m. gruodžio 8 d. parafavus Susitarimą, derybos buvo sėkmingai užbaigtos;

                     (3)

                     Susitarimu siekiama suderinti 27 valstybių narių ir Kinijos Liaudies Respublikos dvišalius oro susisiekimo paslaugų susitarimus su Sąjungos teise;

                     (4)

                     Susitarimas turėtų būti pasirašytas Sąjungos vardu su sąlyga, kad vėliau jis bus sudarytas,

               PRIĖMĖ ŠĮ SPRENDIMĄ:

            1 straipsnis
            Įgaliojama Sąjungos vardu pasirašyti Europos Sąjungos ir Kinijos Liaudies Respublikos Vyriausybės susitarimą dėl tam tikrų oro susisiekimo paslaugų aspektų (toliau – „Susitarimas“) su sąlyga, kad minėtas Susitarimas bus sudarytas.

            2 straipsnis
            Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.

            3 straipsnis
            Šis sprendimas įsigalioja jo priėmimo dieną.

            Priimta Liuksemburge 2018 m. birželio 26 d.

                  Tarybos vardu

                  Pirmininkė

               E. ZAHARIEVA


title: 2018 m. rugsėjo 12 d. Tarybos sprendimas (BUSP) 2018/1237, kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi

text:
14.9.2018

                  LT

                  Europos Sąjungos oficialusis leidinys

                  L 231/27

         TARYBOS SPRENDIMAS (BUSP) 2018/1237
         2018 m. rugsėjo 12 d.
         kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į 2014 m. kovo 17 d. Tarybos sprendimą 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (1), ypač į jo 3 straipsnio 1 ir 3 dalis,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2014 m. kovo 17 d. Taryba priėmė Sprendimą 2014/145/BUSP;

                     (2)

                     2018 m. kovo 12 d. Taryba priėmė Sprendimą (BUSP) 2018/392 (2), kuriuo Sprendime 2014/145/BUSP numatytų priemonių galiojimas pratęstas dar šešių mėnesių laikotarpiui;

                     (3)

                     atsižvelgiant į tai, kad toliau kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi, Sprendimo 2014/145/BUSP galiojimas turėtų būti pratęstas dar šešių mėnesių laikotarpiui;

                     (4)

                     Taryba peržiūrėjo atskirus įrašus sąraše, kuris išdėstytas Sprendimo 2014/145/BUSP priede, ir nusprendė iš dalies pakeisti informaciją apie tam tikrus asmenis ir subjektus;

                     (5)

                     Todėl Sprendimas 2014/145/BUSP turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

            1 straipsnis
            Sprendimo 2014/145/BUSP 6 straipsnio antra pastraipa pakeičiama taip:

               „Šis sprendimas taikomas iki 2019 m. kovo 15 d.“;

            2 straipsnis
            Sprendimo 2014/145/EB priedas iš dalies keičiamas taip, kaip nustatyta šio sprendimo priede.

            3 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

            Priimta Briuselyje 2018 m. rugsėjo 12 d.

                  Tarybos vardu

                  Pirmininkė

               J. BOGNER-STRAUSS

            (1)  OL L 78, 2014 3 17, p. 16.

            (2)  2018 m. kovo 12 d. Tarybos sprendimas (BUSP) 2018/392, kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 69, 2018 3 13, p. 48).

            PRIEDAS
            Įrašai apie toliau išvardytus asmenis ir subjektus, pateikti Sprendimo 2014/145/BUSP priede, pakeičiami šiais įrašais:

                        Asmenys

                                       Vardas, pavardė

                                       Identifikuojamoji informacija

                                       Motyvai

                                       Įtraukimo į sąrašą data

                                       „4.

                                       Denis Valentinovich BEREZOVSKIY
                                       (Денис Валентинович БЕРЕЗОВСКИЙ)
                                       Denys Valentynovych BEREZOVSKYY
                                       (Денис Валентинович БЕРЕЗОВСЬКИЙ)

                                       Gimimo data: 1974 7 15
                                       Gimimo vieta: Kharkiv (Charkovas), Ukrainos TSR

                                       2014 m. kovo 1 d. D. V. Berezovskiy buvo paskirtas Ukrainos karinio jūrų laivyno vadu, tačiau vėliau prisiekė Krymo ginkluotosioms pajėgoms, taip sulaužydamas savo priesaiką Ukrainos kariniam laivynui.
                                       Iki 2015 m. spalio mėn. jis buvo Rusijos Federacijos Juodosios jūros laivyno vado pavaduotoju.
                                       Nuo 2015 m. jis studijuoja Rusijos karinių pajėgų generalinio štabo karo akademijoje.

                                       2014 3 17

                                       11.

                                       Andrei Aleksandrovich KLISHAS
                                       (Андрей Александрович Клишас)

                                       Gimimo data: 1972 11 9
                                       Gimimo vieta: Sverdlovsk (Sverdlovskas)

                                       Rusijos Federacijos Tarybos Konstitucinės teisės ir valstybės kūrimo komiteto pirmininkas.
                                       2014 m. kovo 1 d. A. A. Klishas Federacijos Taryboje viešai pritarė Rusijos pajėgų dislokavimui Ukrainoje. Viešais pareiškimais A. A. Klishas siekė pateisinti Rusijos karinę intervenciją Ukrainoje pareikšdamas, kad „Ukrainos Prezidentas pritaria Krymo valdžios institucijų Rusijos Federacijos Prezidentui pateiktam prašymui suteikti visa apimančią pagalbą Krymo piliečiams ginti“.

                                       2014 3 17

                                       14.

                                       Aleksandr Borisovich TOTOONOV
                                       (Александр Борисович Тотоонов)

                                       Gimimo data: 1957 4 3
                                       Gimimo vieta: Ordzhonikidze (Ordžonikidzė), Šiaurės Osetija

                                       Buvęs Rusijos Federacijos Tarybos Tarptautinių reikalų komiteto narys. Jo kaip Rusijos Federacijos Tarybos nario įgaliojimų laikas baigėsi 2017 m. rugsėjo mėn.
                                       Nuo 2017 m. rugsėjo mėn. jis yra Šiaurės Osetijos parlamento pirmininko pirmasis pavaduotojas.
                                       2014 m. kovo 1 d. A. B. Totoonov Federacijos Taryboje viešai pritarė Rusijos pajėgų dislokavimui Ukrainoje.

                                       2014 3 17

                                       17.

                                       Sergei Vladimirovich ZHELEZNYAK
                                       (Сергей Владимирович ЖЕЛЕЗНЯК)

                                       Gimimo data: 1970 7 30
                                       Gimimo vieta: Sankt Peterburgas (buvęs Leningradas)

                                       Buvęs Rusijos Federacijos Valstybės Dūmos pirmininko pavaduotojas.
                                       Aktyviai rėmė Rusijos ginkluotųjų pajėgų panaudojimą Ukrainoje ir Krymo aneksavimą. Asmeniškai vadovavo demonstracijai, kuria remiamas Rusijos ginkluotųjų pajėgų panaudojimas Ukrainoje.
                                       Buvęs Rusijos Federacijos Valstybės Dūmos Užsienio reikalų komiteto pirmininko pavaduotojas ir dabartinis šio komiteto narys.

                                       2014 3 17

                                       22.

                                       Dmitry Olegovich ROGOZIN
                                       (Дмитрий Олегович Рогозин)

                                       Gimimo data: 1963 12 21
                                       Gimimo vieta: Maskva

                                       Buvęs Rusijos Federacijos Ministro Pirmininko pavaduotojas. Viešai ragino aneksuoti Krymą.

                                       2014 3 21

                                       28.

                                       Valery Vladimirovich KULIKOV
                                       (Валерий Владимирович Куликов)

                                       Gimimo data: 1956 9 1
                                       Gimimo vieta: Zaporozhye (Zaporožė), Ukrainos TSR

                                       Buvęs Juodosios jūros laivyno vado pavaduotojas, kontradmirolas.
                                       Atsakingas už vadovavimą Rusijos pajėgoms, kurios okupavo suverenią Ukrainos teritoriją.
                                       2017 m. rugsėjo 26 d. Rusijos Federacijos Prezidento dekretu buvo atleistas iš šių pareigų ir iš karinės tarnybos.
                                       Nuo 2017 m. rugsėjo mėn. jis yra Rusijos Federacijos Tarybos narys, atstovaujantis aneksuotą Sevastopolio miestą.

                                       2014 3 21

                                       30.

                                       Mikhail Grigorievich MALYSHEV
                                       (Михаил Григорьевич МАЛЫШЕВ)
                                       Mykhaylo Hryhorovych MALYSHEV
                                       (Михайло Григорович МАЛИШЕВ)

                                       Gimimo data: 1955 10 10
                                       Gimimo vieta: Simferopolis, Krymas

                                       Krymo rinkimų komisijos pirmininkas. Atsakingas už Krymo „referendumo“ administravimą. Atsakingas pagal Rusijos sistemą už referendumo rezultatų pasirašymą.
                                       Eidamas Krymo rinkimų komisijos pirmininko pareigas jis dalyvavo rengiant 2018 m. kovo 18 d. įvykusius Rusijos prezidento rinkimus neteisėtai aneksuotame Kryme ir Sevastopolyje ir tokiu būdu aktyviai rėmė ir įgyvendino politiką, kuria pažeidžiamas Ukrainos teritorinis vientisumas, suverenitetas ir nepriklausomybė.

                                       2014 3 21

                                       32.

                                       Generolas leitenantas Igor Nikolaevich (Mykolayovich) TURCHENYUK
                                       (Игорь Николаевич Турченюк)

                                       Gimimo data: 1959 12 5
                                       Gimimo vieta: Osh (Ošas), Kirgizijos TSR

                                       Buvęs Rusijos karinių pajėgų būrių, dislokuotų neteisėtai aneksuotoje Krymo teritorijoje (kuriuos Rusija oficialiai tebevadina „vietos savigynos būriais“) de facto vadas. Buvęs Pietų karinės apygardos vado pavaduotojas. Šiuo metu yra Rusijos generalinio štabo karo akademijos Viešojo administravimo ir nacionalinio saugumo katedros vadovas.

                                       2014 3 21

                                       47.

                                       Sergey Gennadevich TSYPLAKOV (Сергей Геннадьевич ЦЫПЛАКОВ)
                                       Serhiy Hennadiyovych TSYPLAKOV (Сергiй Геннадiйович ЦИПЛАКОВ)

                                       Gimimo data: 1983 5 1
                                       Gimimo vieta: Khartsyzsk (Charcyzkas), Donecko sritis

                                       Vienas iš ideologiniu požiūriu radikalios organizacijos „Donbaso liaudies kariuomenė“ vadovų. Jis aktyviai dalyvavo užimant kelis valstybinius pastatus Donecko regione.
                                       „Donecko liaudies respublikos liaudies tarybos“ narys, buvęs „Liaudies tarybos Informacijos politikos ir informacinių technologijų komiteto“ pirmininkas ir dabartinis šio komiteto narys.

                                       2014 4 29

                                       56.

                                       Igor Evgenevich KAKIDZYANOV
                                       (Игорь Евгеньевич КАКИДЗЯНОВ),
                                       Igor Evegenevich KHAKIMZYANOV
                                       (Игорь Евгеньевич ХАКИМЗЯНОВ)
                                       Ihor Yevhenovych KHAKIMZIANOV (KAKIDZIANOV)
                                       (Iгор Євгенович ХАКIМЗЯНОВ (КАКIДЗЯНОВ))

                                       Gimimo data: 1980 7 25
                                       Gimimo vieta: Makiivka (Donetsk oblast) (Makijivka, Donecko sritis)

                                       Buvęs vienas iš pasiskelbusios „Donecko liaudies respublikos“ ginkluotųjų pajėgų vadovų. Pasak vieno iš „Donecko liaudies respublikos“ vadovų D. V. Pushylin, pajėgų tikslas – „apsaugoti Donecko liaudies respublikos žmones ir Respublikos teritorinį vientisumą“.
                                       Toliau aktyviai remia separatistų veiksmus ar politiką.

                                       2014 5 12

                                       60.

                                       Natalia Vladimirovna POKLONSKAYA
                                       (Наталья Владимировна ПОКЛОНСКАЯ)

                                       Gimimo data: 1980 3 18
                                       Gimimo vieta: Mikhailovka (Michailovka), Voroshilovgrad region (Vorošylovhrado regionas), Ukrainos TSR arba Yevpatoria (Eupatorija), Ukrainos TSR

                                       Valstybės Dūmos narė, išrinkta iš neteisėtai aneksuotos Krymo Autonominės Respublikos.
                                       Buvusi vadinamosios Krymo Respublikos prokurorė. Aktyviai įgyvendino Rusijos vykdytą Krymo aneksiją.
                                       Šiuo metu Rusijos Federacijos Valstybės Dūmos Saugumo ir kovos su korupcija komiteto pirmininko pavaduotoja.

                                       2014 5 12

                                       71.

                                       Nikolay Ivanovich KOZITSYN
                                       (Николай Иванович Козицын)

                                       Gimimo data: 1956 6 20 arba 1956 10 6
                                       Gimimo vieta: Djerzjinsk, Donetsk region (Dzeržinskas, Donecko regionas)

                                       Kazokų pajėgų vadas.
                                       Atsakingas už vadovavimą separatistams Rytų Ukrainoje, kovojantiems prieš Ukrainos Vyriausybės pajėgas.
                                       Toliau aktyviai remia separatistų veiksmus ar politiką.

                                       2014 7 12

                                       78.

                                       Sergei Orestovich BESEDA
                                       (Сергей Орестович Беседа)

                                       Gimimo data: 1954 5 17

                                       FSB (Rusijos Federacijos Federalinės saugumo tarnybos) Penktosios tarnybos vadas.
                                       Būdamas vyresniuoju FSB pareigūnu (generolu pulkininku), vadovauja tarnybai, atsakingai už žvalgybos operacijų ir tarptautinės veiklos priežiūrą.

                                       2014 7 25

                                       79.

                                       Mikhail Vladimirovich DEGTYARYOV/DEGTYAREV
                                       (Михаил Владимирович ДЕГТЯРËВ)

                                       Gimimo data: 1981 7 10
                                       Gimimo vieta: Kuibyševas (Samara)

                                       Valstybės Dūmos narys.
                                       Būdamas Dūmos nariu jis paskelbė apie nepripažintos vadinamosios Donecko liaudies respublikos „de facto ambasados“ Maskvoje inauguraciją; jis prisideda kenkiant Ukrainos teritoriniam vientisumui, suverenitetui ir nepriklausomybei arba į juos kėsinantis.
                                       Šiuo metu – Rusijos Valstybės Dūmos Fizinio lavinimo, sporto ir jaunimo reikalų komiteto pirmininkas.

                                       2014 7 25

                                       81.

                                       Alexander Nikolayevich TKACHYOV (Александр Николаевич Ткачëв)

                                       Gimimo data: 1960 12 23
                                       Gimimo vieta: Vyselki, Krasnodar region (Vyselkai, Krasnodaro regionas)

                                       Buvęs Krasnodaro krašto gubernatorius.
                                       Laikinai einančio Krymo Autonominės Respublikos vadovo pareigas asmens buvo apdovanotas medaliu „už Krymo išlaisvinimą“ už paramą, kurią jis teikė neteisėtai Krymo aneksijai. Ta proga laikinai einantis Krymo Autonominės Respublikos vadovo pareigas asmuo pareiškė, kad A. N. Tkachyov buvo vienas iš pirmųjų pareiškusių savo paramą naujai Krymo „vadovybei“.
                                       Buvęs Rusijos Federacijos žemės ūkio ministras.

                                       2014 7 25

                                       89.

                                       Oksana TCHIGRINA,
                                       Oksana Aleksandrovna CHIGRINA (CHYHRYNA)
                                       (Оксана Александровна ЧИГРИНА)

                                       Gimimo data: galbūt 1981 7 23

                                       Buvusi vadinamosios Luhansko liaudies respublikos vadinamosios Vyriausybės atstovė spaudai, paskelbusi pareiškimus, kuriuose pateisinama, inter alia, Ukrainos karinio lėktuvo numušimas, žmonių pagrobimas įkaitais, neteisėtų ginkluotų grupuočių koviniai veiksmai – taip kenkiama Ukrainos teritoriniam vientisumui, suverenitetui ir vieningumui.
                                       Buvusi LLR spaudos tarnybos atstovė spaudai.

                                       2014 7 30

                                       102.

                                       Andrei Nikolaevich RODKIN (Андрей Николаевич Родкин)

                                       Gimimo data: 1976 9 23
                                       Gimimo vieta: Maskva

                                       Buvęs vadinamosios Donecko liaudies respublikos atstovas Maskvoje. Savo pareiškimuose jis, inter alia, yra kalbėjęs apie nereguliariųjų pajėgų pasirengimą vykdyti partizaninio karo veiksmus ir apie ginklų sistemas, jų atimtas iš Ukrainos ginkluotųjų pajėgų. Taigi, jis rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei.
                                       Buvęs vienas iš „Donbaso savanorių sąjungos“ vadovų.

                                       2014 9 12

                                       117.

                                       Aleksey Vasilevich NAUMETS
                                       (Алексей Васильевич Haумец)

                                       Gimimo data: 1968 2 11

                                       Rusijos armijos generolas majoras. Buvęs 76-ojo oro desanto padalinio, kuris buvo susijęs su Rusijos kariniu buvimu Ukrainos teritorijoje, visų pirma neteisėtos Krymo aneksijos metu, vadas. Nuo 2018 m. Oro pajėgų štabo viršininko pavaduotojas.

                                       2014 9 12

                                       120.

                                       Sergey Yurievich KOZYAKOV
                                       (Сергей Юрьевич КОЗЬЯКОВ)
                                       Serhiy Yuriyovych KOZYAKOV
                                       (Сергiй Юрiйович КОЗЬЯКОВ)

                                       Gimimo data: 1982 9 29 arba 1982 9 23

                                       Kaip buvęs vadinamasis Luhansko Centrinės rinkimų komisijos vadovas, jis buvo atsakingas už 2014 m. lapkričio 2 d. vadinamųjų rinkimų organizavimą „Luhansko liaudies respublikoje“. Šiais „rinkimais“ pažeista Ukrainos teisė ir todėl jie buvo neteisėti. Nuo 2015 m. spalio mėn. iki 2017 m. gruodžio mėn. jis buvo „Luhansko liaudies respublikos“ vadinamasis teisingumo ministras.
                                       Taigi, priimdamas ir eidamas šias pareigas, taip pat organizuodamas neteisėtus „rinkimus“, jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei, ir toliau destabilizavo padėtį Ukrainoje.

                                       2014 11 29

                                       138.

                                       Alexandr Vasilievich SHUBIN
                                       (Александр Васильевич ШУБИН)

                                       Gimimo data: 1972 5 20 arba 1972 5 30
                                       Gimimo vieta: Luhanskas

                                       Buvęs neteisėtos vadinamosios Luhansko liaudies Respublikos vadinamasis teisingumo ministras. Nuo 2015 m. spalio mėn. vadinamosios Luhansko liaudies respublikos „Centrinės rinkimų komisijos“ pirmininkas.
                                       Taigi, priimdamas ir eidamas šias pareigas, jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei, ir toliau destabilizavo padėtį Ukrainoje.

                                       2015 2 16

                                       141.

                                       Ekaterina Vladimirovna FILIPPOVA (Екатерина Владимировна ФИЛИППОВА)
                                       Kateryna Volodymyrivna FILIPPOVA
                                       (Катерина Володимирiвна ФIЛIППОВА)

                                       Gimimo data: 1988 1 20
                                       Gimimo vieta: Krasnoarmëisk (Krasnoarmeiskas)

                                       Buvusi vadinamosios Donecko liaudies respublikos vadinamoji teisingumo ministrė.
                                       Taigi, priimdama ir eidama šias pareigas, ji aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei, ir toliau destabilizavo padėtį Ukrainoje.

                                       2015 2 16

                                       146.

                                       Zaur Raufovich ISMAILOV
                                       (Заур Рауфович ИСМАИЛОВ)
                                       Zaur Raufovych ISMAYILOV
                                       (Заур Рауфович IСМАЇЛОВ)

                                       Gimimo data: 1978 7 25 (arba 1975 3 23)
                                       Gimimo vieta: Krasny Luch, Voroshilovgrad (Krasnyj Lučas, Vorošylovhradas), Luhansko regionas

                                       Buvęs vadinamosios Luhansko liaudies Respublikos vadinamasis generalinis prokuroras (iki 2017 m. spalio mėn.). Šiuo metu laikinai eina vadinamosios Luhansko liaudies respublikos vadinamojo teisingumo ministro pareigas.
                                       Taigi, priimdamas ir eidamas šias pareigas, jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei, ir toliau destabilizavo padėtį Ukrainoje.

                                       2015 2 16

                                       164.

                                       Aleksandr Yurevich PETUKHOV /
                                       Aleksandr Yurievich PETUKHOV
                                       (Александр Юрьевич ПЕТУХОВ)
                                       Oleksandr Yuriyovych PIETUKHOV
                                       (Олександр Юрійович ПЄТУХОВ)

                                       Gimimo data: 1970 7 17

                                       Buvęs Sevastopolio rinkimų komisijos pirmininkas. Eidamas šias pareigas jis dalyvavo rengiant 2018 m. kovo 18 d. įvykusius Rusijos prezidento rinkimus neteisėtai aneksuotame Kryme ir Sevastopolyje ir tokiu būdu aktyviai rėmė ir įgyvendino politiką, kuria pažeidžiamas Ukrainos teritorinis vientisumas, suverenitetas ir nepriklausomybė.

                                       2018 5 14“

                        Subjektai

                                       Pavadinimas

                                       Identifikuojamoji informacija

                                       Motyvai

                                       Įtraukimo į sąrašą data

                                       „3.

                                       Vadinamoji Luhansko liaudies respublika
                                       „Луганская народная республика“
                                       „Luganskaya narodnaya respublika“

                                       Oficiali informacija:
                                       https://glava-lnr.info
                                       https://sovminlnr.ru/
                                       https://nslnr.su/

                                       Vadinamoji Luhansko liaudies respublika buvo įkurta 2014 m. balandžio 27 d.
                                       Atsakinga už neteisėto referendumo organizavimą 2014 m. gegužės 11 d. Nepriklausomybė paskelbta 2014 m. gegužės 12 d.
                                       2014 m. gegužės 22 d. vadinamosios Donecko ir Luhansko liaudies respublikos sukūrė vadinamąją federalinę Novorusijos valstybę.
                                       Taip pažeidžiama Ukrainos konstitucinė teisė ir atitinkamai tarptautinė teisė, taigi, kenkiama Ukrainos teritoriniam vientisumui, suverenitetui ir nepriklausomybei.
                                       Ji taip pat susijusi su verbavimu į separatistinę „Pietryčių armiją“ ir kitas neteisėtas ginkluotas separatistų grupuotes, taip kenkiant Ukrainos stabilumui ir saugumui.

                                       2014 7 25

                                       4.

                                       Vadinamoji Donecko liaudies respublika
                                       „Донецкая народная республика“
                                       „Donétskaya naródnaya respúblika“

                                       Oficiali informacija:
                                       https://dnr-online.ru/
                                       http://av-zakharchenko.su/
                                       http://smdnr.ru/
                                       https://dnrsovet.su/

                                       Vadinamoji Donecko liaudies respublika paskelbta 2014 m. balandžio 7 d.
                                       Atsakinga už neteisėto referendumo organizavimą 2014 m. gegužės 11 d. Nepriklausomybė paskelbta 2014 m. gegužės 12 d.
                                       2014 m. gegužės 24 d. vadinamosios Donecko ir Luhansko liaudies respublikos pasirašė susitarimą dėl vadinamosios federalinės Novorusijos valstybės sukūrimo.
                                       Taip pažeidžiama Ukrainos konstitucinė teisė ir atitinkamai tarptautinė teisė, taigi, kenkiama Ukrainos teritoriniam vientisumui, suverenitetui ir nepriklausomybei.
                                       Ji taip pat susijusi su verbavimu į neteisėtas ginkluotas separatistų grupuotes, taip kenkiant Ukrainos stabilumui ir saugumui.

                                       2014 7 25

                                       6.

                                       Tarptautinė visuomeninių susivienijimų sąjunga „Didžioji Dono armija“
                                       Международный Союз Общественных Объединений „Всевеликое Войско Донское“

                                       Oficiali informacija:
                                       http://xn--80aaaajfjszd7a3b0e.xn--p1ai/
                                       Telefono numeris:
                                       +7-8-908-178-65-57
                                       Socialinė žiniasklaida: „Kazokų nacionalinė gvardija“ http://vk.com/kazak_nac_guard
                                       Adresas: 346465 Russia, Rostov Region, October District, St Zaplavskaya, Str Shosseynaya 1
                                       Kitas adresas: Voroshilovskiy Prospekt 12/85-87/13, Rostov-on-Don

                                       „Didžioji Dono armija“ įsteigė „Kazokų nacionalinę gvardiją“, atsakingą už kovą su Ukrainos vyriausybės pajėgomis Rytų Ukrainoje, taip kenkiant Ukrainos teritoriniam vientisumui, suverenitetui ir nepriklausomybei, taip pat kėsinantis į Ukrainos stabilumą arba saugumą.
                                       Susijusi su Nikolay Kozitsyn, kuris yra Kazokų pajėgų vadas, atsakingas už vadovavimą separatistams Rytų Ukrainoje, kovojantiems su Ukrainos vyriausybės pajėgomis.

                                       2014 7 25

                                       7.

                                       „Sobol“
                                       „Соболь“

                                       Oficiali informacija:
                                       http://soboli.net
                                       Socialinė žiniasklaida:
                                       http://vk.com/sobolipress
                                       Telefono numeris:
                                       (0652) 60-23-93
                                       El. paštas: SoboliPress@gmail.com
                                       Adresas: Crimea, Simferopol, str. Kiev, 4 (centrinės autobusų stoties rajonas)

                                       Radikali sukarinta organizacija, atsakinga už atvirą paramą jėgos naudojimui siekiant nutraukti Ukrainos kontrolę Kryme, taip kenkiant Ukrainos teritoriniam vientisumui, suverenitetui ir nepriklausomybei.
                                       Atsakinga už separatistų mokymą kovoti su Ukrainos vyriausybės pajėgomis Rytų Ukrainoje, taip kėsinantis į Ukrainos stabilumą ar saugumą.

                                       2014 7 25

                                       8.

                                       Vadinamoji Luhansko gvardija
                                       „Луганская гвардия“

                                       Socialinė žiniasklaida ir kita informacija:
                                       https://vk.com/luguard
                                       http://vk.com/club68692201
                                       https://vk.com/luguardnews

                                       Luhansko savigynos kariuomenė, atsakinga už separatistų mokymą kovoti su Ukrainos vyriausybės pajėgomis Rytų Ukrainoje, taip kėsinantis į Ukrainos stabilumą ar saugumą.
                                       Susijusi su German PROPOKIV, aktyviu vadovu, atsakingu už dalyvavimą užgrobiant Ukrainos saugumo tarnybos Luhansko regioninio biuro pastatą, kuris įrašė kreipimąsi į prezidentą V. Putiną ir Rusiją iš okupuoto pastato.

                                       2014 7 25

                                       9.

                                       Vadinamoji Pietryčių armija
                                       „Армии Юго-Востока“

                                       http://lugansk-online.info/statements
                                       Socialinė žiniasklaida:
                                       http://vk.com/lugansksbu

                                       Neteisėta ginkluota separatistų grupuotė, laikoma viena iš svarbiausių Rytų Ukrainoje.
                                       Atsakinga už Saugumo tarnybos pastato Luhansko regione okupavimą.
                                       Susijusi su Valeriy BOLOTOV, kuris įtrauktas į sąrašą kaip vienas iš grupuotės vadovų.
                                       Susijusi su Vasyl NIKITIN, atsakingu už vadinamosios Luhansko liaudies respublikos vyriausybės separatistinę „valdžios“ veiklą.

                                       2014 7 25

                                       10.

                                       Vadinamoji Donbaso liaudies kariuomenė („Нарoдное oпoлчéние Дoнбáсса“)

                                       Socialinė žiniasklaida:
                                       http://vk.com/polkdonbassa
                                       + 38-099-445-63-78;
                                       + 38-063-688-60-01;
                                       + 38-067-145-14-99;
                                       + 38-094-912-96-60;
                                       + 38-062-213-26-60
                                       El. paštas: voenkom.dnr@mail.ru
                                       mobilisation@novorossia.co
                                       polkdonbassa@mail.ru
                                       Skambinti savanoriams Rusijoje:
                                       + 7 (926) 428-99-51
                                       + 7 (967) 171-27-09
                                       arba rašyti el. paštu novoross24@mail.ru
                                       Adresas: Donetsk. Prospect Zasyadko.13

                                       Neteisėta ginkluota separatistų grupuotė, atsakinga už kovą su Ukrainos Vyriausybės pajėgomis Rytų Ukrainoje, taip kėsinantis į Ukrainos stabilumą ar saugumą. Inter alia, ši karinė grupuotė perėmė kelių Vyriausybės pastatų Rytų Ukrainoje kontrolę 2014 m. balandžio mėn. pradžioje, taip kenkiant Ukrainos teritoriniam vientisumui, suverenitetui ir nepriklausomybei. Susijusi su Pavel Gubarev, kuris yra atsakingas už regioninės valdžios pastato Donecke užėmimą kartu su prorusiškomis pajėgomis ir pasiskelbimą „liaudies gubernatoriumi“.

                                       2014 7 25

                                       11.

                                       Batalionas „Vostok“
                                       „Батальон Восток“

                                       Socialinė žiniasklaida:
                                       http://vk.com/patriotic_forces_of_donbas
                                       http://patriot-donetsk.ru/
                                       info.patriot.donbassa@gmail.com

                                       Neteisėta ginkluota separatistų grupuotė, laikoma viena iš svarbiausių Rytų Ukrainoje. Atsakinga už kovą su Ukrainos Vyriausybės pajėgomis Rytų Ukrainoje, taip kėsinantis į Ukrainos stabilumą ar saugumą.
                                       Aktyviai dalyvavo karinėse operacijose, kurių metu užimtas Donecko oro uostas.
                                       Įeina į „Donecko liaudies respublikos“ ginkluotųjų pajėgų vadinamojo 1-ojo armijos korpuso sudėtį.

                                       2014 7 25

                                       16.

                                       Rusijos Federacijos Prezidento administracijos federalinė valstybės biudžetinė įmonė „Sanatorium Nizhnyaya Oreanda“ (anksčiau žinoma kaip sanatorija „NizhnyayaOreanda“, Санаторий „Нижняя Ореанда“)

                                       Resort „Nizhnyaya Oreanda“, 298658, Yalta, Oreanda
                                       (298658, г.Ялта, пгт. Ореанда, Санаторий „Нижняя Ореанда“)

                                       Šio subjekto nuosavybė buvo perduota pažeidžiant Ukrainos teisę. 2014 m. kovo 21 d.„Krymo Parlamento prezidiumas“ priėmė sprendimą „Dėl sanatorijų ir kurortų asociacijos sukūrimo klausimų“ Nr. 1767-6/14, kuriuo skelbiama, kad „Krymo Respublikos“ vardu nusavinamas sanatorijai „Nizhnyaya Oreanda“ priklausantis turtas. Taigi, Krymo „valdžios institucijos“ yra faktiškai konfiskavusios šią įmonę. 2014 m. spalio 9 d. perregistruota kaip Rusijos Federacijos Prezidento administracijos federalinė valstybės biudžetinė įmonė „Sanatorium Nizhnyaya Oreanda“ (ФЕДЕРАЛЬНОЕ ГОСУДАРСТВЕННОЕ БЮДЖЕТНОЕ УЧРЕЖДЕНИЕ „САНАТОРИЙ „НИЖНЯЯ ОРЕАНДА“ УПРАВЛЕНИЯ ДЕЛАМИ ПРЕЗИДЕНТА РОССИЙСКОЙ ФЕДЕРАЦИИ“). Steigėjas: Rusijos Federacijos Prezidento administracija (УПРАВЛЕНИЯ ДЕЛАМИ ПРЕЗИДЕНТА РОССИЙСКОЙ ФЕДЕРАЦИИ).

                                       2014 7 25

                                       17.

                                       Krymo respublikos įmonė „Azov distillery plant“
                                       „Azov distillery plant“ Крымское республиканское предприятие „Азовский ликёроводочннй Завод“
                                       Azovsky likerovodochny zavod

                                                   40 Zeleznodorozhnaya str.,

                                                   296178 Azovskoye, Jankoysky district

                                                   (Джанкойский район, 296178

                                                   Ялта, Азовское, ул. Железнодорожная, 40)

                                             kodas: 01271681

                                       Šio subjekto nuosavybė buvo perduota pažeidžiant Ukrainos teisę. 2014 m. balandžio 9 d.„Krymo Parlamento prezidiumas“ priėmė sprendimą Nr. 1991-6/14 „Dėl 2014 m. kovo 26 d. Krymo Respublikos Valstybės Tarybos rezoliucijos“ Nr. 1836-6/14 „Dėl agropramoninio komplekso įmonių, institucijų ir organizacijų, esančių Krymo Respublikos teritorijoje, nuosavybės nacionalizavimo“ pakeitimų, kuriuo skelbiama, kad „Krymo Respublikos“ vardu nusavinamas „Azovsky likerovodochny zavod“ priklausantis turtas. Taigi, Krymo „valdžios institucijos“ yra faktiškai konfiskavusios šią įmonę.
                                       Vyksta bankroto procedūra.

                                       2014 7 25

                                       21.

                                       „JOINT-STOCK COMPANY ALMAZ-ANTEY AIR AND SPACE DEFENCE CORPORATION“ (PRIEŠLĖKTUVINĖS IR ORO ERDVĖS GYNYBOS AKCINĖ BENDROVĖ „ALMAZ-ANTEY“)
                                       „Акционерное общество „Концерн воздушно-космической обороны „Алмаз – Антей““
                                       (dar žinoma kaip CONCERN ALMAZ-ANTEY; ALMAZ-ANTEY CORP; dar žinoma kaip ALMAZ-ANTEY DEFENSE CORPORATION; dar žinoma kaip ALMAZ-ANTEY JSC; Концерн ВКО „Алмаз – Антей“)

                                       41 ul.Vereiskaya street, Moscow 121471, Russian Federation;
                                       Interneto svetainė: almaz-antey.ru;
                                       El. pašto adresas antey@almaz-antey.ru

                                       „Almaz-Antey“ yra Rusijos valstybinė įmonė. Ji gamina zenitinius ginklus, įskaitant raketas „žemė–oras“, kurias ji tiekia Rusijos kariuomenei. Rusijos valdžios institucijos tiekia sunkiąją ginkluotę separatistams Rytų Ukrainoje, taip prisidedant prie padėties Ukrainoje destabilizavimo. Šiuos ginklus naudoja separatistai, be kita ko, lėktuvų numušimui. Todėl „Almaz-Antey“, kaip valstybės valdoma įmonė, prisideda prie padėties Ukrainoje destabilizavimo.

                                       2014 7 30

                                       24.

                                       Donecko respublika
                                       (viešoji organizacija)
                                       Донецкая республика

                                       Oficiali informacija:
                                       http://oddr.info/

                                       Viešoji „organizacija“, pateikusi kandidatus 2014 m. lapkričio 2 d. vadinamosios Donecko liaudies respublikos vadinamuosiuose rinkimuose. Šiais „rinkimais“ pažeidžiama Ukrainos teisė ir todėl jie yra neteisėti.
                                       Todėl oficialiai dalyvaudama neteisėtuose „rinkimuose“ ji aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje. Jai vadovauja Alexander ZAKHARCHENKO, o ją įkūrė Andriy PURGIN.

                                       2014 11 29

                                       25.

                                       „Peace to Luhansk Region“ („Taika Luhansko regionui“) (Mir Luganschine) Мир Луганщине

                                       https://mir-lug.info/

                                       Viešoji „organizacija“, pateikusi kandidatus 2014 m. lapkričio 2 d. vadinamosios Luhansko liaudies respublikos vadinamuosiuose rinkimuose. Šiais „rinkimais“ pažeidžiama Ukrainos teisė ir todėl jie yra neteisėti.
                                       Todėl oficialiai dalyvaudama neteisėtuose „rinkimuose“ ji aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.

                                       2014 11 29

                                       28.

                                       „Luhansk Economic Union“ („Luhansko ekonominė sąjunga“) (Luganskiy Ekonomicheskiy Soyuz)
                                       Луганский экономический союз

                                       Oficiali informacija:
                                       https://nslnr.su/about/obshchestvennye-organizatsii/337/

                                       „Socialinė organizacija“, pateikusi kandidatus neteisėtuose 2014 m. lapkričio 2 d. vadinamosios Luhansko liaudies respublikos vadinamuosiuose rinkimuose. Pateikė Oleg AKIMOV kandidatūrą į vadinamosios Luhansko liaudies respublikos „vadovo“ pareigas. Šiais „rinkimais“ pažeidžiama Ukrainos teisė ir todėl jie yra neteisėti.
                                       Todėl oficialiai dalyvaudama neteisėtuose „rinkimuose“ ji aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.

                                       2014 11 29

                                       30.

                                       Batalionas „Sparta“
                                       „Батальон „Спарта““

                                       Ginkluota separatistų grupuotė, kuri aktyviai rėmė veiksmus, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.
                                       Įeina į „Donecko liaudies respublikos“ vadinamojo 1-ojo armijos korpuso sudėtį. Vadinamas kariniu daliniu 08806. 2017 m. lapkričio mėn. šis dalinys buvo pavadintas nužudyto separatistų karinio vado Arsen Pavlov (dar žinomo kaip Motorola) garbei.

                                       2015 2 16

                                       33.

                                       Brigada „Prizrak“
                                       Бригада „Призрак“

                                       mail@prizrak.info
                                       Тelefono numeris: 8985 130 9920

                                       Ginkluota separatistų grupuotė, kuri aktyviai rėmė veiksmus, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.
                                       Įeina į „Luhansko liaudies respublikos“ vadinamojo 2-ojo armijos korpuso sudėtį.
                                       Taip pat vadinamas 14-u motorizuotu ginkluotu batalionu.

                                       2015 2 16“


title: 2018 m. rugsėjo 28 d. Tarybos sprendimas (ES, Euratomas) 2018/1470, kuriuo skiriamas Europos ekonomikos ir socialinių reikalų komiteto Vokietijos Federacinės Respublikos pasiūlytas narys

text:
2.10.2018

                  LT

                  Europos Sąjungos oficialusis leidinys

                  L 246/45

         TARYBOS SPRENDIMAS (ES, Euratomas) 2018/1470
         2018 m. rugsėjo 28 d.
         kuriuo skiriamas Europos ekonomikos ir socialinių reikalų komiteto Vokietijos Federacinės Respublikos pasiūlytas narys
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 302 straipsnį,
         atsižvelgdama į Europos atominės energijos bendrijos steigimo sutartį, ypač į jos 106a straipsnį,
         atsižvelgdama į Vokietijos Vyriausybės pasiūlymą,
         atsižvelgdama į Europos Komisijos nuomonę,
         kadangi:

                     (1)

                     2015 m. rugsėjo 18 d. ir 2015 m. spalio 1 d. Taryba priėmė sprendimus (ES, Euratomas) 2015/1600 (1) ir (ES, Euratomas) 2015/1790 (2), kuriais skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d.;

                     (2)

                     pasibaigus Stefan KÖRZELL įgaliojimams tapo laisva Europos ekonomikos ir socialinių reikalų komiteto nario vieta,

               PRIĖMĖ ŠĮ SPRENDIMĄ:

            1 straipsnis
            Likusiam dabartinės kadencijos laikui iki 2020 m. rugsėjo 20 d. Europos ekonomikos ir socialinių reikalų komiteto nariu skiriamas Florian MORITZ, Head of Department Economic, Finance and Fiscal Policy, German Confederation of Trade Unions (DGB) Executive Board.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2018 m. rugsėjo 28 d.

                  Tarybos vardu

                  Pirmininkė

               M. SCHRAMBÖCK

            (1)  2015 m. rugsėjo 18 d. Tarybos sprendimas (ES, Euratomas) 2015/1600, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d. (OL L 248, 2015 9 24, p. 53).

            (2)  2015 m. spalio 1 d. Tarybos sprendimas (ES, Euratomas) 2015/1790, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d. (OL L 260, 2015 10 7, p. 23).